《初入丹霞》
明代·释今儆

丹崖崒嵂意中倾，亲到方知分外明。千仞悬崖通一线，四山罗外涌孤擎。

树如荒荠临川口，地本莲花载化城。最是晚来霞蔚起，重重古锦裹峥嵘。

作者简介：今儆（一六〇九—一六六九？），字敬人。番禺人。族姓陈，原名虬起，字智藏。诸生。明桂王永历十二年（一六五八）始薙落受具于雷峰。后居丹霞，因病辞归雷峰，未几坐蜕。清同治《番禺县志》卷四九有传。